钦定古今图书集成/明伦汇编/官常典/第604卷 > 张绪
## 钦定古今图书集成/明伦汇编/官常典/第604卷 > 张绪

按《临江府志》：“绪字卿理，峡江人。嘉靖乙未进士，授翰
林检讨，分校礼闱，所得多知名士。会严嵩方为宰执，
雅慕绪名，绪卒不诣其门，坐是出为湖广参政，提督
大岳太和山。绪不欲与寺人伍，疏请中官治山事，分
守理民事，获允，著为令。寻以副使备兵贵州。安宣慰
负固日久，谕以大义，安感泣，愿立功自赎。时苗寇猖”
獗，绪遂遣将合安众破之。在黔数年，功绩茂著。后以
被论落职归，盖嵩终衔之不置云。